Vroue Landbouvereniging van Kaapland | Kleinbrak vier ook Valentynsdag
Home>News >Klein Brakrivier Tak >Kleinbrak vier ook Valentynsdag
Posted by VLV in Klein Brakrivier Tak, News 28 Feb 2018
Datum Van Vergadering: 27 Februarie 2018
Kleinbrak VLV vier Valentyn se maand!
Dames uit die omgewing het Dinsdag 27 Februarie 2018 in rooi opgedaag vir ŉ propvol VLV-program by die Reebok-gemeenskapsaal. Cecelia Pieterse was die sameroeper en haar Kuns-groepie het gewys hoe ‘kunstenaars’ kan saamwerk en ŉ saal optower: daar was tafeldoeke en blomme en harte en koek en tee wat alles saamgespan is om die Valentyn-tema te versterk. Die program het praktiese demonstrasies, ŉ inspirerende voorlesing en riglyne vir aspirerende digters ingesluit.
Wat egter van die dag uitgestaan het, was die kompetisie-tafels, onder leiding van Engela Buys, met beoordelaar Rita Burger, wat behoorlik gekreun het onder Peppermint Crisp terte, pastaslaai, pennesakkies, teddiebere, hekel- en borduurwerk, fotografie en blomrangskikkings. Iets vir almal!
VLV-dames mooi in rooi
Teetafel mooi gedek met blomme en rooi servette
Van die dames verander t-hemde in inkopiesakke
Cecilia Pieterse March 15, 2018 at 6:44 am / Reply
Dit was ‘n heerlike middag en dankie vir my span se saam werk, ons kan.